Dvojica predsjednika ključnih europskih država – francuski predsjednik Emmanuel Macron te njemački Frank-Walter Steinmeier – očekuju se u Hrvatskoj do kraja godine. Kako se doznaje, oba su predsjednika prihvatila poziv predsjednice Kolinde Grabar-Kitarović te se intenzivno radi na pripremama susreta. Točni datumi još se dogovaraju.

Na pripremama posjeta radi se od prošle godine, neposredno nakon što su obojica stupila na tu dužnost. Francuska i Njemačka predstavljaju motor Europske unije, a odnos između njih, kao i njihove vizije Unije i utjecaj, ključne su za Europu i smjer u kojem će se ona kretati. Teme razgovora hrvatske predsjednice s oba sugovornika nesumnjivo će uključivati europsku agendu, bilateralne odnose s obje države, temu o jugoistoku Europe kao i hrvatsko predsjedanje EU u prvoj polovici 2020. Ovim susretima Pantovčak nastavlja važan niz sastanaka, među kojima su bili i oni s dvojicom najmoćnijih svjetskih čelnika – američkim predsjednikom Donaldom Trumpom i s ruskim Vladimirom Putinom. Također, ove će se godine dobro vidjeti kako zapravo funkcionira Pantovčak.

>> Cijeli tekst pročitajte u tiskanom izdanju Večernjeg lista ili prelistajte e-izdanje.

Ne propustite i druge teme:

>> Njemačka zabranila dizelaše, jeftini automobili preplavit će Hrvatsku

>> Zašto Amerikanci i nakon 25 godina obožavaju i slave Dražena Petrovića

>> Dalić ne odustaje od Ladića, želi ga u stožeru unatoč Šukerovu protivljenju

>> SDP: Smijenite li Martinu Dalić i izmijenite zakon, preuzet ćemo dio odgovornosti za Agrokor

>> Tko su povjerenik Fabris Peruško i njegova zamjenica Irena Weber